Conducerea companiei Gedeon Richter România SA Târgu Mureș a demarat, în data de 20 martie 2024, o procedură de achiziție publică a cărei valoare estimativă este de 2.015.679 de lei, fără TVA, pentru obiectivul de investiție "Servicii de proiectare și execuție Sistem fotovoltaic", informează www.licitatiapublica.ro.
Potrivit informațiilor furnizate în Caietul de sarcini al licitației, proiectul are ca obiectiv proiectarea și execuția unei capacități noi de producție a energiei electrice din surse solare pentru autoconsum, cu o capacitate de circa 0,4 MWp, capabil să producă aproximativ 8.429,58 MWh/20 aprilie, și este finanțat prin Măsura de Investiții I.1. Noi capacități de producție de energie electrică din surse regenerabile, din cadrul Componentei 6. Energie a Pilonului I. Tranziția verde din cadrul Planului Național de Redresare și Reziliență.
"Prin implementarea prezentului proiect de producere a energiei electrice din surse regenerabile, se urmărește, ca obiectiv general al proiectului acoperirea unei ponderi din consumul anual de energie electrică luată din SEN cu energie electrică produsă din surse regenerabile solare, prin instalarea de noi capacități de producere a energiei din surse regenerabile", se menționează în documentul aprobat de către Lavinia-Dana Chelărescu, director general al companiei Gedeon Richter România SA Târgu Mureș.
Termenul limită pentru depunerea ofertelor de participare este 5 aprilie 2024.
Alex TOTH